**ОБЯВА ЗА ПРОВЕЖДАНЕ НА КОНКУРС**

**ЗА ПРЕПОДАВАТЕЛ ПО ПРАКТИЧЕСКИ АНГЛИЙСКИ ЕЗИК**

Пловдивски университет „Паисий Хилендарски” Филологически факултет
Катедра „Английска филология”

Катедрата по Английска филология обявява конкурс с конкурсен изпит за назначаване на **преподавател** по: Област на висше образование 2. Хуманитарни науки; Професионално направление 2.1. Филология; Германски езици; Съвременен английски език.

От успешно издържалите конкурса ще се изисква да преподават английски език в корпуса Практически английски език (ПА) на студенти в бакалавърските програми в катедра „Английска филология“ с поне 560 часа аудиторна заетост. От тях ще се очаква:

* да планират, разработват и водят курсове/часове/упражнения, които интегрират методи и задачи за развитие на езиковите умения на обучаемите с подходящи лексикални и граматични компоненти;
* да прилагат съвременна методика за чуждоезиково обучение и подходящи дигитални технологии;
* да подготвят и използват разнообразие от подходящи и валидни инструменти за оценка на езиковото развитие на обучаемите, съгласувани с изискванията и стандартите на Европейската езикова рамка (CEFR) и изискванията на учебните планове на катедрата, както и да подготвят изпитни материали и администрират съответните изпити.

Кандидатите трябва да имат придобита ОКС ‘магистър’.

До участие в конкурса се допускат кандидати с образователно-квалификационна степен „магистър“ (или приравнена на нея) в професионално направление 2.1. Филология (в специалността трябва да присъства „Английска филология“ или „Английски език“) или 1.3. Педагогика на обучението по ... (в специалността трябва да присъства „Английски език“) или със завършена образователно-квалификационна степен „бакалавър“ (ако е приложимо) в професионално направление 2.1. Филология (в специалността трябва да присъства „Английска филология“ или „Английски език“) или 1.3. Педагогика на обучението по ... (в специалността трябва да присъства „Английски език“) и минимум 2 години преподавателски стаж (на трудов и/или граждански договор) по английски език.

Необходими документи за кандидатстване:

1. Заявление до ръководителя на катедра „Английска филология“ за допускане до конкурс ([изтегли бланка](https://docs.google.com/document/d/1X_6HlnDnFiFOzXtzANUSsH061hcw-mH_/edit?usp=sharing&ouid=106400296865046689029&rtpof=true&sd=true));

2. Диплома(и) за завършено висше образование – представя се оригинал и се оставя ксерокопие за комплекта с документи за кандидатстване;

3. Автобиография – Европейски формат с актуален телефон и имейл адрес за връзка;

4. Документ, удостоверяващ наличието на минимум 2 години преподавателски стаж (на трудов и/или граждански договор) по английски език;

5. Списък с публикации, научни и научно-приложни разработки (ако има такива);

6. Сертификати и препоръки (ако има такива) – представя се оригинал и се оставя ксерокопие за комплекта с документи за кандидатстване.

Конкурсният изпит ще се състои от две части – писмен изпит и устно събеседване, до което се допускат кандидатите, получили минимум Мн. добър (4.50) на писмения изпит.

Формат на писмения изпит с продължителност 4 астрономически часа:

**Практическа част** (вж. SAT tests, CPE tests, etc.)

1. Error identification and correction;
2. Paragraph improvement;
3. One word only/cloze test;
4. Българо-английски и английско-български превод на текст (около 200 думи всеки) от средата на XX и началото на XXI век.

**Теоретична част**

Писмен отговор на въпрос на английски език от [приложения план-програма](https://docs.google.com/document/d/1wPIpDmaiogfvadTQbwc4H9Yf79LitGIu/edit?usp=sharing&ouid=106400296865046689029&rtpof=true&sd=true). Изложението трябва да адресира зададената тема директно и ефективно, с убедителни аргументи, основани на съответстващата съвременна литература в рамките на около 3 ръкописни страници.

**Интервю**

Целта на интервюто, което ще се проведе на английски език, е да определи готовността и степента на ангажираност на кандидата с дейностите, които са описани в работната характеристика, както и уменията му да комуникира както със студенти така и с колеги.

**Sample Questions:**

1) Which is your primary/preferred teaching method/approach? Why?

2) Which is your approach to teaching a specific skill (vocabulary, grammar, reading, etc.)?

3) What multimedia resources do you/will you use when teaching? Why?

4) How do you motivate your students to take active part in the teaching/learning process?

5) What evaluation methods do you use?

6) Do you intend to get involved in research? In which area and when?

**Подаване на документи**: от 19.03.2024 г. до 19.04.2024 г. в сградата на Ректората, ул. „Цар Асен“ №24, стая 115 – Управление на човешки ресурси от 8:30 до 10:30 и от 13:30 до 15:30 часа. Комисията по провеждане на конкурса ще уведоми допуснатите кандидати до 25.04.2024 г.

Провеждане на конкурсния изпит: **04.06.2024 г. от 08.30 ч.** в 10 с. з., Ректорат.

Лице за контакт: ас. Румяна Илиева, e-mail: rumy\_ilieva@uni-plovdiv.bg

Ръководител на катедра „Английска филология“: доц. д-р Яна Атанасова Роуланд, e-mail: yanarowland@uni-plovdiv.bg